**Sutherland Springsin kirkkoammuskelu** tapahtui 5. marraskuuta 2017 Sutherland Springsin kunnallishallinnottomalla alueella noin 45 kilometriä San Antonion keskustasta itään. Ammuskelu tapahtui Sutherland Springsin keskustassa sijaitsevassa baptistikirkossa ja sen ympäristössä. Tapahtumassa kuoli 26 ja loukkaantui 20 ihmistä.

Ammuskelu on Yhdysvaltain historian tuhoisin kirkkoammuskelu, ylittäen vuoden 2015 Charlestonin kirkkoammuskelun.

Tapahtumat
----------

Ammuskelu alkoi noin 11.30 paikallista aikaa, kun tekijä aloitti ammuskelun baptistikirkon pihalla. Tekijä meni kirkkoon ampumaan kesken jumalanpalveluksen. Ampujan poistuessa kirkosta kaksi paikallista asukasta alkoivat ampua häntä.Tekijä lähti autolla pakoon, mutta asukkaat lähtivät ajamaan häntä takaa. Ammuskelun tekijä ajoi takaa-ajon aikana kolarin ja hänet löydettiin kuolleena autostaan. Viranomaisten mukaan kyseessä oli itsemurha ja häneltä löytyi ampumahaava. Ammuskelussa kuoli 26 ihmistä ja 20 loukkaantui. Uhrien ikähaarukka oli puolentoista kuukauden ikäisestä 77-vuotiaaseen saakka.

Tekijä
------

Viranomaisten mukaan tekijä oli 26-vuotias mies, entinen ilmavoimien sotilas Devin Patrick Kelley (21. helmikuuta 1991 Hays, Texas – 5. lokakuuta 2017 New Berlin, Texas) Hänet oltiin tuomittu viisi vuotta sitten vaimonsa pahoinpitelystä, jolloin hänet erotettiin ilmavoimista ja tuomittiin vuoden vankeusrangaistukseen.

Tekijän motiivina pidetään perheriitaa. Hän oli lähettänyt uhkaavia viestejä anopilleen. Viestit liittyivät perheriitaan. Ammuskelun jälkeisen takaa-ajon jälkeen hän ampui itsensä. Tekijällä ei ollut yhteyksiä terrorismiin, eikä ammuskelusta aloitettu terrorismitutkintaa.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Sutherland Springs church shooting

Lähteet
-------

1. ↑  Van Darden, Chris Shadrock, Erica Hernandez, Max Massey, Mariah Medina: Gunman in Sutherland Springs church shooting ID’d as Devin Kelley, authorities say *KSAT*.  6.11.2017. Viitattu 6.11.2017. (englanniksi)
2. ↑  Dakin Andone, Kaylee Hartung, Darran Simon: At least 26 people killed in shooting at Texas church *CNN*.  6.11.2017. Viitattu 6.11.2017. (englanniksi)
3. ↑  Kelly Weill: Deadliest Church Shooting in American History Kills at Least 26 *The Daily Beast*.  5.11.2017. Viitattu 6.11.2017. (englanniksi)
4. ↑  Näin Texasin kirkko-ampuja hyökkäsi – katso reitti kartalla *Yle Uutiset*. Viitattu 6.11.2017.
5. ↑  Viranomaislähteet: Texasin ampuja oli pukeutunut taktiseen sotilaspukuun *Yle Uutiset*. Viitattu 6.11.2017.
6. ↑  Texasin kirkkosurmien epäilty ampuja osti aseet tarkastusten jälkeen *Yle Uutiset*. Viitattu 7.11.2017.
7. ↑  Kirkkoampuja lähetteli uhkauksia anopilleen.  *Helsingin Sanomat*, 7.11.2017, s. A 20–A 21.
8. ↑  26 dead in shooting at church in Sutherland Springs, Texas – live updates *CBS News*.  5.11.2017. Viitattu 6.11.2017. (englanniksi)
9. 1 2  Texasin ampujan motiivi liittyy perheriitaan – Oli lähettänyt uhkaavia tekstiviestejä anopilleen *Yle Uutiset*. Viitattu 7.11.2017.
10. ↑  Texasissa 26 kuoli joukkoampumisessa – Tämän tiedämme nyt *Yle Uutiset*. Viitattu 6.11.2017.

Aiheesta muualla
----------------

* Kirkon verkkosivut